Alphecca
Alphecca ehk Gemma (tuntud ka Alpha Coronae Borealis, α Coronae Borealis) on Põhjakrooni tähtkuju heledaim täht. Alphecca on kaksiktäht, koosnedes A- ja G-klassi tähest, mis teevad üksteise ümber tiiru iga 17,4 päeva tagant. A-klassi tähe mass on Päikesest 2,6 korda suurem ning selle raadius on 2,89 kuni 3,04 Päikese raadiust. G-klassi tähe mass on Päikesest 0,92 korda suurem ning selle raadius on 0,9 Päikese raadiust. Alphecca asub Maast 75 valgusaasta kaugusel.